ประจำเดือนไม่มา ไม่เคยมีเพศสัมพันธ์ มีน้ำใสๆหรือตกขาว ไหลเป็นช่วงๆทั้งวันมาหลายวันแล้วค่ะ
สวัสดีค่ะ หากไม่เคยมีเพศสัมพันธ์ การที่ประจำเดือนยังไม่มา ก็ไม่ได้เกิดจากการตั้งครรภ์ แต่อาจเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับการมีตกขาว หากไม่ได้มีกลิ่นเหม็นผิดปกติ มีอาการแสบหรือคันช่องคลอดร่วม ไม่มีปวดท้องน้อย ก็ถือเป็นตกขาวที่ปกติดีค่ะ ซึ่งการที่มีออกมาหลายวัน อาจเป็นเพราะใกล้จะมีประจำเดือนมาก็ได้ หรือเกิดจากมีการเปลี่ยนแปลงของฮอร์โมนก็ได้ แนะนำควรรอประจำเดือนต่อไปอีกซักระยะก่อน หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น